**הנחיות להדלקת מדורות בל"ג בעומר 2021 - עיריית בת ים**

לקראת ל"ג בעומר שיחול השנה בתאריך 29.04.2021 רשות הכבאות מעבירה אליכם מתן הנחיות להדלקת מדורות.

נבקש סיוע שלכם בפיקוח ובקרה על ההנחיות לרבות העברתם באמצעי המדיה לציבור.

**ההכנות:**

* יש לפעול לאיחוד מדורות – גם בטיחותי וגם מונע זיהום אוויר מיותר.

* יש לבחור מקום מבודד ונקי מחומרים דליקים , עדיף שטח חולי.

* מומלץ לתחם את המדורה באבנים , כדי למנוע מילדים להתקרב.

* סמוך למדורה יש ללבוש בגדים ארוכים )הקפידו על שרוולים מופשלים( ונעליים סגורות.

* אמצעי כיבוי בקרבת המדורה –

התקנות מחייבות שבקרבת המדורה יהיו מצויים מים , חול או אמצעי כיבוי אחר בכמות מספקת לכיבוי המדורה.

**מיקום המדורה** –

* התקנות מפרטות מרחקים אשר על המדליק מדורה לשמור מיער , מתקני גז ודלק, קווי חשמל ,טלפונים ומבנים. התקנות מבחינות בין מדורה קטנה בתוך גומה באדמה אשר בהתייחס אליה נקבעו מרחקים קטנים יותר מגורמי הסיכון , לבין מדורה מעל פני האדמה אשר מחייבת מרחקים גדולים יותר. מיקום המדורה יקבע בשטח נקי מקוצים ועשבים, במרחק בטחון סביר ממבנים ומתקנים.

* אין להבעיר מדורה מתחת לקווי חשמל וטלפון , בקרבת עצים ושיחים, או מתקני דלק.

* יש לגדר באבנים מסביב למדורה כדי למנוע מילדים להתקרב אל האש יתר על המידה.

.

* גודל המדורה –

התקנות קובעות כי בסיס המדורה לא יעלה על 4 מטרים וגובה מערום חומרי הבעירה לא יעלה על 3 מטרים.

* חומרי הבעירה במדורה – התקנות קובעות כי חומר הבעירה במדורה יהיה עץ יבש , חלקיו ותוצריו בלבד .ישנו איסור להדליק את המדורה באמצעות כימיקל מזיק , רעל , או חומר נפץ למעט מאיץ בעירה מוצק.

**הדלקת האש:**

* הדלקת האש תעשה אך ורק ע"י אדם מבוגר, שישמש אחראי וישגיח על הילדיםיש להרחיק כל חומר דליק מהמדורה ואסור בתכלית האיסור להחזיק בקרבת האש ג'ריקנים שלדלק או מיכלי גז.

* הדלקת המדורה תעשה באמצעות לפיד מתאים ע"י בוגר תוך שמירה על כללי הבטיחות הנדרשים ולא באמצעות נוזל דליק כגון דלק או נפט**.**

• יש להדליק את האש עם כיוון הרוח**.**

 הוספת עצים וקרשים לליבוי המדורה תעשה בזהירות מרבית.

* חל איסור מוחלט להשליך תרסיסי גז, חזיזים או קליעים למדורה.

* יש להרחיק ילדים מהאש**.**

* אין להשאיר מדורה ללא השגחה**.**

 אין לישון בתוך שקי שינה סגורים סמוך למדורה, מחשש למלכודת אש.

**כיבוי אדם בוער:**

* אם האש אחזה בבגדיך- עצור ואל תרוץ.

* שכב על הקרקע והתגלגל מספר פעמים.

* ניתן להשתמש בשמיכה או בגד לעטוף את הנפגע**.**

* כוויה יש לקרר מיד במי ברז**.**

**כיבוי המדורה**:

 התקנות קובעות כי אין להשאיר מדורה ללא השגחה אלא לאחר כיבויה לרבות כיבוי הגחלים ווידוא אי התחדשות האש למשך 15 דקות.

**זכור , אסונות ונזקים רבים נגרמים מידי שנה בגלל חוסר זהירות בשימוש באש ובידנו למנוע זאת.**

**במידה והאש יוצאת משליטה, חייגו 102 ללוחמי האש.**